**Zmluva o dielo č.**

**na servis zdvíhacích zariadení**

uzatvorená podľa ust. § 536 a násl. Obchodného zákonníka č. 513/1991 Zb. v znení neskorších predpisov a na základe ust. §3, ods. 1 zák.

č. 18/1990 o cenách v znení neskorších predpisov.

**Čl. I**

**Objednávateľ:**

Obchodné meno: Mesto Žilina

Námestie obetí komunizmu 1

011 31 Žilina

IČO: 00321796

DIČ: 2021339474

Bankové spojenie: SK45 5600 0000 0003 3035 1014

Zastúpené správcom: ŽILBYT,s.r.o

Sídlo (ulica, číslo): Nanterská 8399/29

Sídlo (PSČ, mesto): 010 08 Žilina

Vo veciach obchodných oprávnený jednať: JUDr. Jarmila Beszédesová – konateľka

Identifikačné číslo organizácie: 46 723 994

Daňové identifikačné číslo organizácie: SK 2023541344

Bankové spojenie (banka): VÚB banka a.s.

Bankové spojenie (číslo účtu): 3023834255/0200

Spoločnosť zapísaná: Okresný súd Žilina, odd. Sro, vl. Č. 56867/L

Tel., fax (sídlo firmy): +421 41 7063 409

E-mail (sídlo firmy): [info@zilbyt.sk](mailto:info@zilbyt.sk)

**Zhotoviteľ:**

Obchodné meno:

Sídlo (ulica, číslo):

Sídlo (PSČ, mesto):

Štatutár:

Tel., e-mail:

Identifikačné číslo organizácie

Daňové identifikačné číslo organizácie:

Identifikačné číslo pre DPH:

Bankové spojenie (banka):

Bankové spojenie (číslo účtu):

Spoločnosť zapísaná:

Tel., fax (sídlo firmy):

E-mail (sídlo firmy):

**Čl. II**

**Predmet zmluvy**

Zaisťovať a vykonávať všetky opatrenia za účelom udržovania technického stavu vysokej úrovne bezpečnosti a prevádzkyschopnosti zdvíhacích zariadení zverených touto zmluvou do servisu. Táto zmluva o dielo sa vzťahuje na zdvíhacie zariadenia, ktoré sú uvedené v prílohe č. 1 tejto zmluvy.

Všetky servisné činnosti a opravy sú vykonávané špeciálne k tomu vyškoleným personálom. Odborná znalosť a schopnosti personálu sú zabezpečované pravidelnými školeniami, ktoré sú zárukou vysokého štandardu kvality servisu.

* 1. **Program servisných činností**

Servisné činnosti sú plánované a vykonávané v súlade s ustanoveniami platných právnych predpisov a noriem, rešpektujúc prevádzkové podmienky a technológie jednotlivých zdvíhacích zariadení.

V rozsahu predmetu zmluvy v rámci paušálnej platby zhotoviteľ vykonáva a poskytuje:

* Odborné prehliadky
* Medzi obdobné prehliadky
* Odborné skúšky
* Pohotovosť
* Pravidelná preventívna údržba, mastenie a čistenie
* Pohotovosť a vyslobodenie uviaznutých osôb
* Odstránenie bežných prevádzkových porúch vrátane dodávky drobného materiálu
* Odstránenie potúch menšieho rozsahu nepresahujúce pracovný výkon nad dve hodiny
* Práca pri výmene kladiek + klapky, kryty kladiek
* Technická asistencia
* Cestovné náklady na vyššie uvedené činnosti

Nad rámec paušálnej platby zhotoviteľ vykonáva a poskytuje:

* Opakované úradné skúšky
* Odstránenie porúch nad rámec paušálu a väčšieho rozsahu
* Plánované opravy
  1. **Popis servisných činností vykonávaných v rámci paušálnej platby**
     1. **Odborné prehliadky**

Sú vykonávané v rozsahu podľa vyhlášky 508/2009 Z. z. a normy STN 27 4002 v termínoch stanovených touto vyhláškou a normou, a to v závislosti od druhu servisovaného zariadenia. Protokol o výsledku kontroly je zaznamenaný v Knihe výťahu.

* + 1. **Odborné skúšky**

Zaisťuje pravidelné odborné skúšky k overeniu spôsobilosti zariadenia v rozsahu podľa vyhlášky 508/2009 Z. z. a normy STN 27 4002 v termínoch stanovených touto vyhláškou a normou. Termíny a vykonanie týchto skúšok sú vždy vopred prejedané a odsúhlasené poverenou osobu objednávateľa.

* + 1. **Pravidelná preventívna údržba, mastenie a čistenie**

Je vykonávaná podľa vopred stanoveného programu za účelom zaistenia spoľahlivosti a bezpečnosti prevádzky servisovaných zariadení ktoré ohlasuje dodávateľ objednávateľovi a zahŕňa:

* mastenie zariadení podľa mastiaceho plánu výrobcu
* čistenie zariadení od prevádzkových nečistôt predmetných zariadení
* kontrolu nastavenia a zriadenia

Potrebný pomocný materiál, oleje, mazadlá a čistiace prostriedky sú zahrnuté v cene a ich likvidácia je realizovaná zhotoviteľom v súlade s platnými predpismi SR.

* + 1. **Pohotovosť 24h a vyslobodenie uviaznutých osôb**

Zhotoviteľ zabezpečuje nepretržitú 24 hod. pohotovostnú službu a vyslobodenie osôb uviaznutých v kabíne výťahu. Každá požiadavka na vyslobodenie uviaznutej osoby v kabíne výťahu je okamžite presmerovaná na servisného mechanika k zaisteniu včasného výjazdu k zariadeniu a vykonaniu vyslobodenia do 1 hodiny od nahlásenia na dispečing číslo : ............

* + 1. **Odstránenie bežných prevádzkových porúch**

Bežné prevádzkové poruchy, ktoré môžu byť odstránené nastavením, prípadne výmenou drobných súčastí zariadenia, ako sú žiarovky, žiarivky, štartéry, pružinky, kontakty a drobný spojovací materiál, sú zhotoviteľom odstránené v rámci paušálnej ceny tejto zmluvy. Všetky opravy a náhradné diely sú dodávané automaticky okrem prác charakteru generálnej opravy, rekonštrukcie, modernizácie alebo kompletnej výmeny celkov zariadení ako stroj, elektromotor, hydraulický agregát, motor, generátor, rozvádzač, kabína výťahu, kabínové a šachtové dvere výťahu, pohon dverí. Odstránenie daných porúch bude vykonané do 6 hodín od času nahlásenia.

Ak porucha nie je spôsobená v dôsledku bežnej prevádzky a používania zariadenia, alebo jej oprava je vykonávaná na žiadosť objednávateľa mimo odsúhlasenú pohotovosť uvedenú v záverečnom ujednaní tejto zmluvy, sú tieto výkony fakturované zvlášť, nad rámec paušálnej ceny tejto zmluvy.

* + 1. **Technická asistencia**
       1. *Školenie personálu objednávateľa*

Objednávateľ v prípade potreby určí a zistí obsluhu, prípadne dozorcu predmetných zariadení a dodávateľ vykoná ich zaškolenie, vrátane zoznámenia s postupmi bezpečného vyprostenia uviaznutých pasažierov z kabíny výťahu. Tieto školenia sú vykonávané odbornými servisnými pracovníkmi firmy dodávateľa v súlade s platnými predpismi a normami.

* + - 1. *Poradenstvo*

S výsledkami odborných a úradných skúšok je bezprostredne oboznámená poverená osoba objednávateľa vrátane návrhu dodávateľa na potrebnú opravu alebo modernizáciu zariadenia k zaisteniu zlepšenia bezpečnosti a spoľahlivosti prevádzky, prípadne k zlepšeniu technickej úrovne a vyhotovenia.

Dodávateľ sa zaväzuje včas informovať objednávateľa o všetkých podstatných zmenách v legislatíve a normách priamo súvisiacich s predmetom tejto zmluvy.

* + 1. **Cestovné náklady**

Cestovné náklady na vyššie uvedené činnosti sú súčasťou paušálnej platby.

* 1. **Popis servisných činností vykonávaných nad rámec paušálnej platby**
     1. **Opakované úradné skúšky**

Dodávateľ poskytuje technickú pomoc k zaisteniu týchto skúšok, v termínoch podľa príslušnej normy a podľa prevádzkových podmienok predmetných zariadení a po dohode s prevádzkovateľom.

* + 1. **Odstránenie porúch väčšieho rozsahu**

Dodávateľ navrhuje zabezpečenie odstránenia porúch, ktorých rozsah prekračuje rámec bežnej prevádzkovej poruchy definovaný v odst. 1.3.5 tejto zmluvy.

* + 1. **Plánované opravy a dostupnosť náhradných dielov**

Všetky plánované opravy, napr. odstránenie revíznych závad spojené s výmenou náhradných dielov sú vykonávané dodávateľom na základe jeho písomnej ponuky odsúhlasenej objednávateľom. Záloha na náhradné diely sa neposkytuje.

**Čl. III**

**Platobné podmienky**

* 1. Cena predmetu zmluvy uvedená na základe vysúťažených podkladov je dohodnutá v tejto zmluve.
  2. DPH z ceny predmetu zmluvy sa riadi platným daňovým zákonom. Pri zákonnej zmene daňovej sadzby zmluvné strany akceptujú všetky zákonné zmeny.
  3. Fakturácia je vykonávaná pravidelne mesačne, začínajúc mesiacom od plnenia predmetu zmluvy.
  4. Splatnosť faktúry je do 30 dní od dátumu jej vystavenia. Pri oneskorenej úhrade sa zmluvné strany dohodli na úroku z omeškania vo výške diskontnej sadzby NBS.
  5. V prípade oneskorenia platby o viac ako 30 dní, dodávateľ písomne upozorní objednávateľa na túto skutočnosť. Pokiaľ oneskorenie platby presiahne 90 dní, je dodávateľ oprávnený pozastaviť výkony až do splnenia pohľadávky. Upozornenie dodávateľa obdrží objednávateľ najmenej 5 dní pred mesiacom pozastavenia týchto výkonov.
  6. Dodávateľ nepreberá žiadnu zodpovednosť za bezpečnosť prevádzky a akejkoľvek škody, ktorá vznikla objednávateľovi, alebo tretej osobe v dôsledku pozastavenia výkonov dodávateľa, alebo odstúpenia od zmluvy dodávateľa.
  7. Po uhradení všetkých omeškaných platieb objednávateľom, dodávateľ automaticky vykoná odbornú prehliadku na predmetných zariadeniach. Táto služba bude firmou fakturovaná a objednávateľom uhradená nad rámec tejto zmluvy. Následne obnoví plnenie výkonov predmetu tejto zmluvy.
  8. V prípade rastu inflácie sa cena predmetu zmluvy po dohode oboch zmluvných strán násobí indexom inflácie stanoveným za uplynulý rok Slovenským štatistickým úradom. Takto zmenená cena bude platná od nasledujúceho mesiaca po oficiálnom zverejnení indexu inflácie ŠÚ SR.
  9. Práce vykonávané nad rámec paušálnej platby budú fakturované samostatne na základe obojstranne potvrdeného pracovného výkazu a účtované dohodnutou paušálnou hodinovou sadzbou, ktorá bola vybraná ako najvýhodnejšia z ceny verejného obstarávania.

**Čl. IV**

**Zmluvné podmienky**

* 1. **Platnosť zmluvy**
     1. Zmluva sa uzatvára na dobu do 31.12.2021
     2. Táto Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia podľa § 47a Občianskeho zákonníka.
  2. **Odstúpenie od zmluvy**
     1. Objednávateľ má právo odstúpiť od zmluvy:
* v prípade zistenia nedodržiavania termínov, rozsahu a kvality prác v zmluve dohodnutých, spočívajúcich na strane dodávateľa, ktoré by bránili bezpečnému užívaniu zdvíhacieho zariadenia.
* v dôsledku zmeny vlastníckych vzťahov k predmetnému zariadeniu
* v prípade zmeny účelu a spôsobu používania predmetného zariadenia
  + 1. Dodávateľ má právo odstúpiť od zmluvy:
* ak zistí pri vykonávaní dohodnutého predmetu plnenia nutnosť vykonania prác bezpečnostného charakteru, ktorých vykonanie objednávateľ odmietne. V tomto prípade dodávateľ nezodpovedá za ďalšiu bezpečnosť zdvíhacieho zariadenia.
* v prípade zmeny účelu a spôsobu používania predmetného zariadenia bez predchádzajúceho jednania
* pri omeškaní objednávateľa s platbou viac ako 90 dní od dátumu splatnosti. Právo dodávateľa podľa článku 2.5 nie je týmto dotknuté.
  + 1. Odstúpenie od zmluvy je účinné prvým dňom nasledujúceho mesiaca od doručenia písomného oznámenia o odstúpení.
  1. **Záručné podmienky**
     1. Dodávateľ zodpovedá za riadne a včasné plnenie záväzkov, vyplývajúcich z tejto zmluvy.
     2. Objednávateľ má právo na odstránenie závad, alebo úhradu preukázateľných sankcií, udelených mu zo strany štátneho odborného dozoru v dôsledku porušenia zmluvných povinností dodávateľom.
     3. Dodávateľ nezodpovedá objednávateľovi za škodu alebo ekonomické straty jemu spôsobené treťou osobou alebo vyššou mocou. Za vyššiu moc sa považuje taká vonkajšia okolnosť, ktorú nemohol odvrátiť, prekonať, alebo v dobe vzniku záväzku predvídať.
     4. Zodpovednosť dodávateľa za spôsobenú škodu pri plnení predmetu zmluvy je krytá platným poistením.
     5. V prípade dodania náhradného dielu bude poskytnutá dodávateľom záruka na tento diel v zmysle platnej legislatívy.

**Čl. V Záverečné ustanovenia**

* 1. Objednávateľ sa zaväzuje zabezpečiť prístup pracovníkom dodávateľa k technickým zariadeniam na vykonanie úkonov predmetu tejto zmluvy
  2. Zmluva je doplnené o ponúknuté návrhy riešenia dodávateľom pri verejnej súťaži.

5.2 Zmeny alebo doplnky k tejto zmluve môžu byť len písomné a so súhlasom oboch zmluvných strán. Nesmú však meniť základný charakter zmluvy.

* 1. Táto zmluva je vyhotovená v troch rovnopisoch, z ktorých dve prevezme objednávateľ a jeden dodávateľ.
  2. Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo, v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou zmluvnej strane.
  3. Pre úpravu ostatných práv a povinností, ktoré nie sú upravené v tejto zmluve, platia platné predpisy SR.
  4. Táto Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia podľa § 47a Občianskeho zákonníka.
  5. Zmluvné strany vyhlasujú, že zmluvu uzatvorili na základe ich slobodnej vôle, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu bez výhrad podpisujú.
  6. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.
  7. V prípade ak sa niektoré ustanovenie tejto zmluvy ukáže, alebo sa neskôr stane neplatným alebo neúčinným, alebo neaplikovateľným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa zaväzujú dohodou nahradiť neplatné, alebo neúčinné, alebo neaplikovateľné ustanovenie novým ustanovením, ktoré zodpovedá pôvodne určenému účelu neplatného, alebo neúčinného, alebo neaplikovateľného ustanovenia a to v lehote 14 dní odo dňa doručenia výzvy jednej zmluvnej strany druhej zmluvnej strane.
  8. Zmluvné strany vyhlasujú, že túto zmluvu uzatvorili slobodne, vážne a bez omylu, nebola uzavretá v tiesni za nápadne nevýhodných podmienok, prečítali ju, porozumeli jej čo potvrdzujú vlastnoručnými podpismi.

V Žiline dňa: V Žiline dňa:

................................................. .................................................

JUDr. Jarmila Beszédesová

konateľka